Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 526/12/4401	Komárno, 19.2.2015
EEČ : 2-30-19-2015

U Z N E S E N I E

Trestná vec:	obvinený XXXXX  
Prečin:	Podpora a propagácia skupín smerujúcich k potlačeniu zákl. práv a slobôd podľa § 422 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.1.2013, spisová značka 2 Pv 526/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom záklda, že dňa 20. augusta 2012 v čase od 16.30 hod. do 17.50 hod. v XXXXX na XXXXX pri soche XXXXX počas oslavy narodenia XXXXX stál pri soche XXXXX a mal na sebe oblečené biele tričko s krátkym rukávom na ľavej prednej strane so znakom Veľkého Maďarska, ktorý  je vyplnený Árpádovskou zástavou a s troma dátumami, teda 1920-1938-2010, na pravom rukáve trička s maďarským nápisom „Felvidéki srácok“ (preklad: „Hornozemskí chlapci“) a na zadnej strane trička s farebnou podobizňou maďarského admirála Miklósa Horthyho, s maďarským textom „ősi országunkat együtt vesszük vissza“ (preklad: „Náš starobylý štát spoločne získame naspäť“), ďalej mal na hlave čiapku čiernej farby s odznakom Árpádovcov, ktorý znak dnes používa Maďarská garda a s dvoma čiernymi gombíkmi s motívom Svätoštefanskej koruny,  a teda  verejne, používaním odznakov a rovnošiat prejavoval sympatie skupine, ktoré násilím alebo pod hrozbou inej ťažkej ujmy smerujú k potlačeniu základných práv a slobôd.  

Uznesením prokurátora Okresnej prokuratúry XXXXX zo dňa 10.1.2013, spisová značka 2 Pv 526/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Prokurátor Okresnej prokuratúry XXXXX uznesením číslo 2 Pv 526/12/4401-10 z 10. januára 2013 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenému XXXXX, stíhanému za prečin podpory a propagácie skupín smerujúcich k potlačeniu základných práv a slobôd podľa § 422 odsek 1 Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-680/KN-KN-2012 z 23. novembra 2012 na tom skutkovom základe, že dňa 20. augusta 2012 v čase od 16.30 hod. do 17.50 hod. v XXXXX na XXXXX pri soche XXXXX počas oslavy narodenia XXXXX stál pri soche XXXXX a mal na sebe oblečené biele tričko s krátkym rukávom na ľavej prednej strane so znakom Veľkého Maďarska, ktorý  je vyplnený Árpádovskou zástavou a s troma dátumami, teda 1920-1938-2010, na pravom rukáve trička s maďarským nápisom „Felvidéki srácok“ (preklad: „Hornozemskí chlapci“) a na zadnej strane trička s farebnou podobizňou maďarského admirála Miklósa Horthyho, s maďarským textom „ősi országunkat együtt vesszük vissza“ (preklad: „Náš starobylý štát spoločne získame naspäť“), ďalej mal na hlave čiapku čiernej farby s odznakom Árpádovcov, ktorý znak dnes používa Maďarská garda a s dvoma čiernymi gombíkmi s motívom Svätoštefanskej koruny,  a teda  verejne, používaním odznakov a rovnošiat prejavoval sympatie skupine, ktoré násilím alebo pod hrozbou inej ťažkej ujmy smerujú k potlačeniu základných práv a slobôd.  

Podľa ustanovenia §-u 216 odsek 2 Trestného poriadku mu bola stanovená skúšobná doba 24 mesiacov, ktorá začala plynúť dňom právoplatnosti uznesenia dňa 19. januára 2013. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného XXXXX uplynula 19. januára 2015. 

Bol zabezpečený odpis z registra trestov, výpis z evidencie priestupkov Okresného úradu  v XXXXX  a  boli  vyžiadané  správy z Obvodného oddelenia Policajného zboru XXXXX a z Obce XXXXX, či sa obvinený počas skúšobnej doby dopustil priestupku alebo iného protiprávneho konania. 

Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku a negatívne poznatky o ňom nemajú. Možno teda konštatovať, že obvinený viedol riadny život počas celej skúšobnej doby.

Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor